Subject: FW: Üleriigilise planeeringu „Eesti 2050“ avalik väljapanek - tähelepanekud/ettepanekud
From: "info - MKM" <[email-masked]>
To: "info - MKM" <[email-masked]>
Date: Wed, 25 Mar 2026 12:04:07 +0200

From: [email-masked] <mailto:[email-masked]> 
<[email-masked] <mailto:[email-masked]> >
Sent: Wednesday, March 25, 2026 11:21 AM
To: Anna Semjonova - MKM <[email-masked] 
<mailto:[email-masked]> >
Cc: 'Pille Metspalu' <[email-masked] <mailto:[email-masked]> >
Subject: Üleriigilise planeeringu „Eesti 2050“ avalik väljapanek - 
tähelepanekud/ettepanekud

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Eesti 2050 ÜRP on teatavasti jõudnud avalikule väljapanekule, mis kestab 10. 
aprillini.

Lisaks varem esitatud tähelepanekutele on siin veel mõned:

1.	Asustustiheduse suurendamine (linnade tihendamine, samuti valgumise 
vältimine) suurendab ühiskonna kihistumist jõukusklassidesse ning surub 
vaesema elanikkonna linnakeskmest kaugemale või üldse linnast välja. See 
omakorda võimendab tihe- ja hajaasustuse elanike vahelist majanduslikku 
lõhet ning polariseerumist. Taristu efektiivsem kasutamine ja tihendamisest 
tekkiv avaliku sektori kulusääst ei saa olla ainsad argumendid.
2.	ÜRP on keskendunud „väärika hääbumise“ mõttele ega paku lahendusi 
demograafilise kriisi lahendamise ehk suunamuutuse ruumiliseks toetamiseks. 
Ruumiline planeering peaks Eesti rahvaarvu muutust silmas pidades olema 
mitte ainult loomulikke iivet soodustav, vaid lausa kahe käega toetav. 
Turvaline, tervislik ja meeldiv elukeskkond on kindlasti üks oluline 
tõukejõud. Rahvaarvu pidev kahanemine on Eesti probleem number üks. Kõik 
ülejäänud probleemid on paljuski selle tagajärjed.
3.	Rahvaarvu kahanemise kompenseerimine suuremahulise immigratsiooniga ei 
kindlusta eestlaste kui rahvuse püsimajäämist – pigem õõnestab seda 
põhiseaduslikku eesmärki.
4.	Tugevatel keskustel põhinevas asustusmudelis on keskuste vahekaugused 
väga suured ning nendevahelised Eesti mõistes suured alad (perifeeria) 
suunatud sihikindlale väljasuretamisele. ÜRP mõistes „kõrgema taseme 
teenuste“ (teater, kino, haigla jne) koondamine piirkondlikesse keskustesse 
suurendab ka „ajude väljavoolu“ perifeeriast, suurendades omakorda veelgi 
ühiskonna lõhestumis- ja polariseerumisohtu.
5.	ETTEPANEK: lisada arendatavate keskuste hulka Vändra, mis asub Pärnust ca 
50 km, Türi-Paide kaksikkeskusest 32–46 km, Viljandist 60 km ja Raplast 55 
km kaugusel. Logistiliselt hea asukoht Pärnu-Paide-Rakvere maantee on eeldus 
kestvaks arenguks.
6.	ÜRP alusuuringute hulgas on trendiuuring, mis energeetika valdkonnas 
keskendub silmaklappidega hobusena elektrile. Teatavasti moodustab elekter 
Eesti koguenergiatarbimisest vaid ca 20%. Transpordi elektrifitseerimist 
vaevab energiatiheduse probleem, mis ei lahene „uue ja oodatava 
imetehnoloogia“ abil. Laiemalt ei ole ÜRP energeetika valdkonnas vaadatud 
suuremat pilti ega kaugemat tulevikku inimkonna arengu võtmes. Kardašovi 
skaalal I tüübi tsivilisatsiooni saavutamine ei ole võimalik 
juhuenergiaallikate ja elektri toel. Tugev panustamine ajutisele 
üleminekulahendusele on lühinägelik.
7.	Põlevkivi väärindamise lõpetamisel satub loodusvaradest suurema surve 
alla mets, mida hakatakse sel juhul rohkem ringlusse võtma. Sisuliselt 
asendame ühe probleemi teise ja – võimalik – et suuremaga.
8.	ÜRP mõtteviis on oma põhiolemuselt vastuoluline:
a) hajus taastuvenergeetika (elekter) versus kompaktne, minimaalse 
jalajäljega taristu;

b) põlevkivitööstuse sulgemine versus suurem surve metsaraieks versus 
rohevõrgustiku/looduskeskkonna kaitsmine.

NB! Soovime olla kaasatud Eesti 2050 ÜRP koostamisse.

Lugupidamisega / Regards,

***************
Urmas Maranik

MTÜ Looduse ja Inimeste Eest
Telefon: +372 516 28 26

E-post:  <mailto:[email-masked]> [email-masked]

 <https://www.facebook.com/mtu.looduse.inimeste.eest> 
https://www.facebook.com/mtu.looduse.inimeste.eest

 <https://www.avast.com/sig-email?utm_medium=email&utm_source=link&utm_campaign=sig-email&utm_content=emailclient>

Viirusevaba 
<https://www.avast.com/sig-email?utm_medium=email&utm_source=link&utm_campaign=sig-email&utm_content=emailclient> 
www.avast.com